Lav et referat af nedenstående tekst:

Tekst:
DSB tror ikke på, at timemodellen overlever de politiske forhandlinger om Togfonden. Det fremgår af DSB’s oplæg til køb af nye eltog, skriver Ingeniøren . Indkøb af nye højhastighedstog med en topfart på 250 kilometer i timen var ellers nødvendige, hvis togene skulle køre med en times rejsetid mellem landets fire største byer. Men DSB anbefaler nu i stedet at købe én type tog med en topfart på 200 kilometer i timen til at erstatte både regionaltog og intercitytog. - Tilpasninger af Togfonden betyder, at nødvendige infrastrukturforbedringer til at realisere Timemodellen sandsynligvis ikke gennemføres i denne omgang. Som følge heraf bortfalder et eventuelt rationale for anskaffelse af højhastighedstog på nuværende tidspunkt, skriver DSB i beslutningsoplægget. Forligskredsen bag Togfonden udgøres af Dansk Folkeparti, Socialdemokratiet, SF, De Radikale og Enhedslisten. Dansk Folkeparti lagde i efteråret op til at genåbne diskussionen om den omstridte timemodel .

Referat:
I et beslutningsoplæg til indkøb af nye eltog anbefaler DSB at se bort fra højhastighedstog.